_:nd0fbfd25972b44ef8d9a585a81fe092dxb0
<http://schema.org/articleBody>
"Αναλυτές σχολιάζουν τα αποτελέσματα χρήσης της Μυτιληναίος για το 2017 και &quot;βλέπουν&quot; εξαιρετικές προοπτικές και για το 2018. Η Axia συγκεκριμένα σημειώνει πως όμιλος θα ωφεληθεί από τις χαμηλότερες χρηματοοικονομικές χρεώσεις το 2018. Η χρηματιστηριακή εκτιμά πως το EBITDA του 2018 θα διαμορφωθεί στα 330-340 εκατ. ευρώ και τα καθαρά κέρδη κοντά στα 180 εκατ. ευρώ. Ακόμα η Axia υπογραμμίζει τη βελτίωση της κερδοφορίας στον τομέα της ενέργειας. Η Beta από τη μεριά της σημειώνει πως τα αποτελέσματα ήταν υψηλότερα του guidance, με τις πωλήσεις και την κερδοφορία λίγο καλύτερα του αναμενόμενου. Κάνει λόγο επίσης για ένα ισχυρό τελείωμα μιας ιδιαίτερα κερδοφόρου χρονιάς σε όλους τους τομείς δραστηριοτήτων της Μυτιληναίος. Για ισχυρά αποτελέσματα και αισιόδοξο outlook κάνει λόγο η NBG, ενώ και η Πειραιώς αναφέρεται σε ισχυρά αποτελέσματα που ξεπέρασαν τις εκτιμήσεις. Η Eurobank σημειώνει πως υπήρξε σημαντική βελτίωση της κερδοφορίας, η οποία γενικά ευθυγραμμίστηκε με τις εκτιμήσεις της. Η Alpha τέλος αναφέρει πως τα αποτελέσματα ήταν καλύτερα του αναμενόμενου."
<https://www.reporter.gr/Analyseis/349507-Analytes-chrhmatisthriakwn-kai-trapezwn-gia-ta-apotelesmata-ths-Mytilhnaios>